Here is a page extracted from Wikipedia that may contain CSS, HTML, and a lot of unformatted text.

Title: Tbilisi
Content: Tbilisi u Tblisi (თბილისი en cheorchiano y oficialment, Tiflis en persa), ye una ciudat cheorchiana, que ye a capital d'o país y temién en ye a ciudat con mayor numero d'habitants, a mas d'o suyo prencipal centro politico, cultural, comercial y economico.

A suya población ye d'1.480.000 habitants en una superficie de 726 km², con una densidat de población de 2.038,60 hab/km².

A ciudat ye trescruzata por o río Mt'kvari y se troba situata a 575 metros d'altaria sobre o livel d'a mar.

Historia 
Enta l'anyo 1800, cuan se produciba a conquiesta rusa a población de Tbilisi yera formata por cheorchianos, armenios, persas y kurdos principalment y bien chusto si pasaba d'os 20.000 habitants. En o sieglo XIX plegó muita inmigración armenia y rusa esdevenindo una capital local por estar a seu d'o virrei que teneba l'Imperio Ruso en a zona. Tbilisi yera una ciudat predominantment armenia y rusa y a población armenia yera tan lumerosa que l'alcalde de Tbilisi enantes d'a primera Guerra Mundial yera armenio. Manimenos cuan se desfació a Republica de Transcaucasia y os armenios y cheorchianos entroron en conflicto por as suyas mugas territorials, a mayoría d'os armenios en fuyoron en 1918. Encara en 1989, os armenios yeran o 12 % d'a población, os rusos o 10% debant d'una población mayoritariament cheorchiana.

Galería d'imachens

Bibliografía 
 Jean Sellier y André Sellier: Atlas de los pueblos de Oriente. Acento Editorial.

Vinclos externos 

 Pachina web oficial municipal de Tibilisi.

Localidaz de Cheorchia
Capitals d'Asia
Capitals d'Europa